text: Halmcykler ødelagt, så lavet, så brændt
  01 maj 2012 kl. 08.41
  Brædstrup i usædvanlig træls kamp for at kunne fejre det kommende store sportsbegivenhed: Giro d Italia
  
  To store halmcykler er blevet stillet op ved hovedgaden i Brædstrup. De to cykler skal markere det store cykelløb, som kommer til at gå gennem Brædstrup, og være med til at gøre dagen for Giro d´Italia festlig. Men halmcyklerne har åbenbart tændt ukendte gerningsmænds vrede.
  
  Brændt og ødelagt 
  Senest er de to rundballecykler simpelthen blevet brændt. Denne gang er det meldt til politiet som hærværk og ildspåsættelse af aktivitetsgruppen i Brædstrup Handel & Erhverv, som står bag de to store cykler.
  
  Nye cykler - igen
  I første omgang blev cyklerne ødelagt af hærværk. Men Brædstrup-borgerne er ikke sådan at kue. Cyklerne blevet lavet igen. Og den nye afbrænding af dem, afholder dem stadig ikke fra at starte forfra. I morgen onsdag fjernes alt halmen og søndag sættes vi to nye halmcykler op.
  I håb om, at de så kan få lov til at stå i fred - i hvert fald til verdens næststørste cykelløb er overstået.
  